
Ministru kabineta rīkojums Nr. 36
Rīgā 2023. gada 25. janvārī (prot. Nr. 4 6. §)
Par valsts nekustamo īpašumu pārdošanu
· 1. Saskaņā ar Publiskas personas mantas atsavināšanas likuma 4. panta pirmo un otro daļu un 5. panta pirmo daļu atļaut valsts akciju sabiedrībai "Valsts nekustamie īpašumi" pārdot izsolē, ievērojot Publiskas personas mantas atsavināšanas likuma 14. panta nosacījumus, 21/25 domājamo daļu no nekustamā īpašuma "Gandri" (nekustamā īpašuma kadastra Nr. 8448 506 0002) – būves (būves kadastra apzīmējums 8448 006 0332 001) – Centra laukumā 4, Ezerē, Ezeres pagastā, Saldus novadā, kas ierakstīta zemesgrāmatā uz valsts vārda Finanšu ministrijas personā, kopā ar būvei piesaistāmo 21/25 domājamo daļu no nekustamā īpašuma  "Gandri" (nekustamā īpašuma kadastra Nr. 8448 006 0332) – zemes vienības (zemes vienības kadastra apzīmējums 8448 006 0332) 0,1284 ha platībā – Centra laukumā 4, Ezerē, Ezeres pagastā, Saldus novadā, kas ierakstīta zemesgrāmatā uz valsts vārda Finanšu ministrijas personā.
· 2. Pircējs par nekustamajiem īpašumiem maksā euro.
· 3. Finanšu ministrijai nodot pircējam šā rīkojuma 1. punktā minētos nekustamos īpašumus 30 dienu laikā no pirkuma līguma noslēgšanas dienas, sastādot attiecīgu pieņemšanas un nodošanas aktu.

